Lag din egen artikkel. Klipp og lim overskrifter som passer din virksomhet

Misfornøyd med lønnsutvikling

Trår i leders handlingsrom

Omstillingsnekt – direktør fortviler

Etterlyser involvering

Bruker styringsretten!

Truer med omkamp

Krav fra statsråden om digitalisering berører de ansattes arbeidssituasjon.

**Kravstore ansatte**

Holder tilbake informasjon

Uenighet mellom partene

**Kunne overskriften(e) angått oss? Hvordan burde vi håndtert saken(e)? Vi skal bruke nettkurset «Samarbeid og medbestemmelse» for å utvikle samarbeidskompetanse og sikre medbestemmelsen vår.**

Difi har i samarbeid med partene utviklet et nettkurs i Samarbeid og medbestemmelse som skal øke din kompetanse i Hovedavtalen, Hovedtariffavtalen og Tjenestemannsloven, og lære oss om forutsetninger for godt samarbeid.

Tillitsvalgte, ledere og HR/personal skal gjennomføre opplæringen i Samarbeid og medbestemmelse. Du skal arbeide individuelt med e-læringens ulike temaer. Ta gjerne quizen for å kartlegge hvilket nivå du er på, og hvilke temaer du trenger ekstra påfyll av. På samlinger vil vi jobbe aktivt med dilemmaer, sjekklister og oppgaver i nettkurset for å styrke partssamarbeidet. Du kan også gjennomgå egenevalueringen i del 2 for å kartlegge din samarbeidsstrategi, og utvikle en handlingsplan for din rolle i samarbeid med andre.

Samarbeid og medbestemmelse kan også brukes som et oppslagsverk når du står ovenfor utfordringer i hverdagen. Kanskje trenger du svar på hvilke rettigheter og plikter du som leder har til organisering og fordeling av arbeidsoppgaver? Eller er du som tillitsvalgt usikker på når en sak kan drøftes eller forhandles? Nettkurset er din snarvei til utdypende og lærerike svar.

Lykke til!

~~\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_~~